<https://forum.roede.com/topic/22376-prosjekt-inn-i-bunaden/page/2/#comment-422598>
<http://schema.org/text>
"Så synd at vekta ikke går nedover, Collargol. Det er tungt å holde på når man ikke oppnår gode resultater. Håper aktivitetsklokken hjelper for deg! Jeg har fått den nye pulsklokka mi nå, men det har vært så travelt de siste dagene at jeg har ikke hatt tid til å sette meg inn i hvordan den virker. Skal begynne å bruke den denne uka har jeg tenkt. \n  \nJeg har kommet meg enda 600 g lenger unna 70-tallet. Ved snikveiing før helga veide jeg enda noen hundre gram mindre enn i dag, men at resultatet ble som det ble i dag var bare fortjent etter denne helga. Jeg har hatt besøk av to venninner, og på lørdag var vi en gjeng som gikk ut og spiste. Da ble det treretters middag, et glass rødvin og en drink. Jeg hadde laget kake til det skulle komme besøk, så det ble litt av det også i løpet av helga. Den var selvfølgelig alt for god, så nå ligger restene heldigvis godt plassert i fryseren.  \n  \nI helga tok jeg pause fra registrering av mat, for første gang i løpet av de ni ukene jeg har holdt på nå, og det var i grunnen litt godt. Jeg tenkte selvfølgelig over hva jeg spiste, og selv om jeg spiste mer enn hva jeg egentlig har \"lov\" til så ble det mye mindre enn hva jeg ville spist for et halvt år siden. Nå er det hverdag igjen så nå er det rett tilbake til riktig kosthold. \n"
<https://forum.roede.com/topic/22376-prosjekt-inn-i-bunaden/page/2/>